tartuNLP/wikipedia-smugri-20251201 huggingface dataset:
1947. aasta ujumise Euroopa meistrivõistlused

1947. aasta ujumise Euroopa meistrivõistlused toimusid Monacos Monte Carlos 10.–14. septembrini. 
Monaco korraldas esimest korda Euroopa Ujumisliidu võistlused. Programmis oli kolm ala: ujumine, vettehüpped ja veepall, kus jagati 16 komplekti medaleid. Need olid esimesed sõjajärgsed Euroopa meistrivõistlused ujumises, kuid üldjärjestuses kuuendad ujumise Euroopa meistrivõistlused.
Tulemused.
Ujumine mehed.
100 m vabalt.
&lt;br&gt;Maailmarekord: 55,4 (1948) Alan Ford, 
&lt;br&gt;Euroopa meister 1938: 59,8 Kees Hoving, 
400 m vabalt.
&lt;br&gt;Maailmarekord: 4.38,5 (1941) Bill Smith, 
&lt;br&gt;Euroopa meister 1938: 4.51,6 Björn Borg, 
1500 m vabalt.
&lt;br&gt;Maailmarekord: 18.58,8 (1938) Tomikatsu Amano, 
&lt;br&gt;Euroopa meister 1938: 19.55,6 Björn Borg, 
100 m selili.
&lt;br&gt;Maailmarekord: 1.04,0 (1948) Allen Stack, 
&lt;br&gt;Euroopa meister 1938: 1.09,0 Heinz Schlauch, Saksamaa
200 m rinnuli.
&lt;br&gt;Maailmarekord: 2.35,0 (1947) Joe Verdeur, 
&lt;br&gt;Euroopa meister 1938: 2.45,8 Joachim Balke, Saksamaa 
4x200 m vabalt.
&lt;br&gt;Maailmarekord: 8:51.5 (1936) &lt;br&gt;Masanori Yusa,&lt;br&gt;Shigeo Sugiura,&lt;br&gt;Masaharu Taguchi,&lt;br&gt;Shigeo Arai 
&lt;br&gt;Euroopa meister 1938: 9.17,6 Saksamaa &lt;br&gt;Werner Birr,&lt;br&gt;Wolfgang Heimlich,&lt;br&gt;Hans Freese,&lt;br&gt;Werner Plath 
Ujumine naised.
100 m vabalt.
&lt;br&gt;Maailmarekord: 1.04,6 (1936) Willy den Ouden, 
&lt;br&gt;Euroopa meister 1938: 1.06,2 Ragnhild Hveger, 
400 m vabalt.
&lt;br&gt;Maailmarekord: 5.00,1 (1940) Ragnhild Hveger, 
&lt;br&gt;Euroopa meister 1938: 5.09,0 Ragnhild Hveger, 
100 m selili.
&lt;br&gt;Maailmarekord: 1.10,9 (1939) Cor Kint, 
&lt;br&gt;Euroopa meister 1938: 1.15,0 Cor Kint, 
200 m rinnuli.
&lt;br&gt;Maailmarekord: 2.49,2 (1947) Nel van Vliet, 
&lt;br&gt;Euroopa meister 1938: 3.05,4 Inge Sørensen, 
4x100 m vabalt.
&lt;br&gt;Maailmarekord: 4.27,6 (1938) &lt;br&gt;Eva Arndt,&lt;br&gt;Gunvor Kraft,&lt;br&gt;Birte Ove-Petersen,&lt;br&gt;Ragnhild Hveger 
&lt;br&gt;Euroopa meister 1938: 4.31,6 &lt;br&gt;Eva Arndt Riise,&lt;br&gt;Gunvor Kraft,&lt;br&gt;Birte Ove-Petersen,&lt;br&gt;Ragnhild Hveger 
Vettehüpped mehed.
3 m hüppelaud.
&lt;br&gt;Euroopa meister 1938: Erhard Weiß, Saksamaa
10 m torn.
&lt;br&gt;Euroopa meister 1938: Erhard Weiß, Saksamaa
Vettehüpped naised.
3 m hüppelaud.
&lt;br&gt;Euroopa meister 1938: Betty Slade, 
10 m torn.
&lt;br&gt;Euroopa meister 1938: Inge Beeken, 
Veepall.
&lt;br&gt;Euroopa meister 1938: Ungari &lt;br&gt;Mihály Bozsi,&lt;br&gt;Jenő Brandi,&lt;br&gt;Olivér Halassy,&lt;br&gt;Gyula Kánásy,&lt;br&gt;Kálmán Kislégi,&lt;br&gt;Ferenc Mezei,&lt;br&gt;István Mezey,&lt;br&gt;István Molnár,&lt;br&gt;János Németh,&lt;br&gt;Miklós Sárkány,&lt;br&gt;József Tolnay
Nungi keel

Nungi keel on Hiina-Tiibeti keelkonna nungi keelte hulka kuuluv keel, mida emakeelena räägivad nungid Birma põhjaosas ja vähesel määral sellega piirneval alal Hiinas.
Nungi keel on kriitiliselt ohustatud. Seda räägivad vaid vanad inimesed. Birmas räägib seda umbes 400 ja Hiinas 50 inimest.
Rivo Jõõras

Rivo Jõõras (2. mai 1965 Tallinn – 18. juuli 1998 Tallinn) oli eesti veemootorisportlane. 
Lõ­petas 1983. aastal Tallinna 43. Keskkooli ja 1990. aastal peenmehaanikuna Tallinna Tehnikaülikooli. 
Töötas AS MootorReisid Eurolinesi vedude osakonna juhatajana.
Ta hukkus 18. juulil 1998 Harku järvel vabapaatide võistlusklassi O-250 Euroopa meistrivõistluste võistlussõidul. 
Sportlasena.
Alustas treeninguid 1977. aastal Noorte Meremeeste Klubi veemotoringis Lembit Aaslav-Kaasiku juhendamisel.
Mälestuse jäädvustamine.
Alates 1999. aastast peetakse tema temanimelist mälestusvõistlust. 
Isiklikku.
Tema isa oli veemotosportlane Ilmar-Olav Jõõras.
Pross

Pross on sõle uusaegne edasiarendus, kinnitusnõelaga varustatud rinnaehe, mis hakkas kujunema varauusajal ja arenes lõplikult välja 17.–18. sajandil.
Erinevalt sõlest, mis on alati kinnitusvahend, on pross vaid kaunistusliku funktsiooniga. Pross on üks parüüri kohustuslikke komponente.
Etümoloogia.
Eesti keelde on sõna jõudnud saksa sõnast "Brosche" (saksa keeles kasutusel alates 19. sajandist) või prantsuse sõnast "broche" [brɔʃ], päritolusõnaks võib olla gallorooma-vulgaarladina "brocca" 'teravik' ladinakeelsest sõnast "broccus".
18A

18A on Tallinna bussiliin, mis avati 1. oktoobril 2019 ning sõidab Viru Keskusest Urdasse.
Liin avati pikendusena bussiliinile 18, sõites Nõlvaku peatusest edasi kuni Urda peatuseni ning tehes tagasipöörde Tallinna suunas Topi liiklussõlmel.
Liini teenindab Tallinna Linnatranspordi AS ning on käigus kõigil nädalapäevadel. Väljumised 30-55 minuti tagant
Cilja Laud

Cilja Laud (sündinud 1938) on Eesti juudi aktivist.
Ta on lõpetanud Leningradi Riikliku Kultuuriinstituudi.
Töökohad.
Ta töötas 20 aastat Hans Pöögelmanni nimelises Elektrotehnika Tehases patendiuuringute ja infoosakonna juhatajana, seejärel Eesti Rahvusraamatukogu konverentsiteeninduse osakonna juhatajana. Veel on ta töötanud Haridus- ja Teadusministeeriumis rahvusvähemuste hariduse osakonna juhatajana.
Seos Eesti Juudi Kogukonnaga.
Ta oli aastatel 1995–2005 Eesti Juudi Kogukonna esimees.
Uładzimir Makiej

Uładzimir Makiej (valgevene keeles "Уладзімір Макей", transkribtsioonis Vladimir Makei; 5. august 1958 Nekraševičy küla, Kareličy rajoon, Hrodna oblast – 26. november 2022) oli Valgevene diplomaat ja poliitik. Ta oli 20. augustist 2012 kuni surmani Valgevene välisminister.
Elulugu.
Uładzimir Makiej sündis 5. augustil 1958 ja kasvas üles Nekraševičy külas Valgevene NSV-s. Ta lõpetas Luki külakooli kuldmedaliga, 1980 aastal lõpetas Valgevene Riikliku Võõrkeelte Pedagoogilise Instituudi. Seejärel teenis ta aastatel 1980–1992 Nõukogude armee sõjaväeluures GRU-s, olles auastmelt reservpolkovnik. Pärast Nõukogude Liidu lagunemist õppis Makiej aastatel 1992–1993 Austrias Viini diplomaatilises akadeemias.
Edasi kulges 1993. aastast Makiej karjäär Valgevene välisministeeriumis. 1993–1996 töötas ta mitmes välisministeeriumi osakonnas, töötades 1995–1996 protokolliosakonna asejuhina. 1996–1999 oli Makiej Valgevene esindaja Euroopa Nõukogus ja Valgevene suursaadiku nõunik Prantsusmaal. 1999–2000 töötas ta välisministeeriumis üleeuroopalise osakonna direktorina.
Valgevene lehte andmetel jäi Makiej Valgevene presidendile Alaksandr Łukašenkale silma 90. aastate keskel. Makiej sai tööd presidendikantseleis, kus töötas aastatel 2000–2008 presidendi assistendina ja 2008–2012 presidendi kantseleiülemana, kus haldas kantselei suhtlust poliitiliste organisatsioonidega. 20. augustil 2012 sai Makiej Valgevene välisministri ametikoha, kus juhtis välisministeeriumi Łukašenkale truult kuni oma surmani 26. novembril 2022. 
Isiklikku.
Makiej rääkis võõrkeeltena soravalt saksa ja inglise keelt. Ta oli 2008. aastast abielus Vera Poljakova-Makeiga ning tal on kolm last.
Hannibal Hamlin

Hannibal Hamlin (27. august 1809 Paris, Massachusetts – 4. juuli 1891 Bangor, Maine) oli Ameerika Ühendriikide poliitik, asepresident 4. märtsist 1861 4. märtsini 1865 president Abraham Lincolni valitsusajal. Ta oli esimene vabariiklane sellel kohal.
Hamlin töötas enne poliitikukarjääri ajakirjaniku, advokaadi ja ohvitserina.
1840. aastatel oli ta USA Esindajatekoja liige. 1848–1857, 1857–1961 ja 1869–1881 oli ta Maine'ist valitud USA senaator. 1857 oli ta lühikest aega Maine'i osariigi kuberner. Pärast asepresidendi ametiaja lõppu töötas ta maksukogujana Bostoni sadamas.
Tailased

Tailased on Tai põhirahvas. Nad on peamiselt budistid. Maailmas elab 90 miljonit tailast. Nad kõnelevad tai keelt.
Margiti saar

Margiti saar (ungari keeles "Margit-sziget") on Doonau jõesaar Budapesti XIII ringkonnas.
Koit (tudengisatelliit)

Koit on Tallinna Tehnikaülikooli ehitatud tudengisatelliit. See toimetati kosmosesse 5. juulil 2019 Vostotšnõi kosmodroomilt kanderaketiga Sojuz. 
Satelliit vastab 1 ühiku suuruse kuupsatelliidi standardile, olles mõõtudega 10 cm x 10 cm x 10 cm. Satelliidi üheks eksperimendiks oli kõrgsagedusliku X-riba mikrolaineside testimine väikese satelliidiga.
21. novembril 2020 õnnestus teadlastel juhuslikult satelliidiga ühendus leida, kui antennid ja seadmed olid Hämarikuga sidepidamise seadistustel.
Koit tiirles orbiidil 530 km kõrgusel kiirusega 7,6 km/s.
Koit lõpetas oma eksistentsi 1. aprillil 2024. aastal, kui ta atmosfääri ülakihtidesse laskununa seal ära põles.
Óbudai saar

Óbudai saar või Hajógyári saar (ungari keeles "Óbudai-sziget" ja "Hajógyári-sziget") on Doonau jõesaar Budapesti III ringkonnas.
Saarel toimub Szigeti festival.
Mabel

Mabel Alabama-Pearl McVey (sündinud 20. veebruaril 1996) on Suurbritannia laulja ja laulukirjutaja. 
2017. aastal ilmus tema esimene läbilöögisingel „Finders Keepers“, mis jõudis UK Singles Chart edetabelis kaheksandale kohale. 
Tema debüütstuudioalbum „High Expectations“ ilmus 2. augustil 2019, see jõudis Suurnritannia albumite edetabelis kolmandale kohale. Sellelt albumilt pärinevad ka tema hittsinglid „Don't Call Me Up“ ja „Mad Love“. Mabel on pälvinud arvukalt auhindu ja tunnustusavaldusi, sealhulgas Premios 40 Principalese parim rahvusvaheline artist (2019) ja Briti muusikaauhind briti naissoost sooloartistile (2020).
Lapsepõlv.
Mabel Alabama-Pearl McVey sündis 20. veebruaril 1996 Hispaanias Málagas. Ta on Rootsi laulja Neneh Cherry ja Suurbritannia plaadiprodutsendi Cameron McVey tütar. Tema kasuvanaisa on Ameerika Ühendriikide džässtrompetist Don Cherry ja poolvend on Mattafixi endine laulja Marlon Roudette. Mabel Alabama-Pearl McVeyl on Suurbritannia, Rootsi ja Hispaania kodakondsus.
Karjäär.
Mabeli karjäär algas 2015. aastal debüütsingliga "Know Me Better". 
2017. aasta 26. mail andis ta koos briti räppari Kojo Fundsiga välja singli "Finders Keepers", mis pääses Suurbritannia singlite edetabeli (UK Singles Chart) esikümnesse. Singliga samal päeval ilmus ka tema esimene debüüt EP "Bedroom". 13. oktoobril ilmus "mixtape" "Ivy to Roses". 
Mabel oli Harry Stylesi Euroopa turnee soojendusartist. Pärast Stylesi algas Mabeli enda Euroopa ja Suurbritannia turnee. 
2018. aastal ilmus singel "Ring Ring" koostöös Ameerika räppari Rich the Kidi ja briti DJ Jax Jonesiga. Seejärel andis Mabel uuesti välja oma "mixtape"'i "Ivy to Roses" koos uue kaanekujundusega ja lauludega, mis olid avaldatud pärast esimest väljalaset. Hiljem samal aastal kirjutas ta tüdrukuteansamblile Four of Diamonds loo "Blind".
2019. aasta 18. jaanuaril ilmus Mabeli ülemaailmne hittsingel "Don't Call Me Up", mis jõudis Suurbritannia singliedetabelis 3. kohale ja UK R&amp;B Chart edetabelis esikohale. Sama aasta 20. veebruaril toimunud Briti muusikaauhindade galal oli Mabel nominent kategoorias "British Breakthrough Act", kuid ei võitnud seda auhinda. 
7. juunil andis ta välja laulu "Mad Love", mis on tema debüütstuudioalbumi "High Expectations" teine singel. Esialgu jõudis singel see laul Briti muusikaedetabelites 18. kohale, kuid hiljem tõusis 8. kohale. Albumi promomiseks algas High Expectations Tour turnee, mille käigus esines ta Põhja-Ameerikas, Euroopas ja Suurbritannias. 
20. septembril ilmus Hollandi DJ Tiësto ja Mabeli koostöösingel "God Is a Dancer".
2020. aastal kaverdas Mabel koos Sigridi, Dua Lipa, Rita Ora ja paljude teistega BBC Radio 1 otseetris Foo Fightersi laulu "Times Like These". See korraldati BBC Radio 1 projekti "Stay at Home" raames seoses koroonapandeemiaga.
Soome Evangeelne Luterlik Misjonipiiskopkond

Soome Evangeelne Luterlik Misjonipiiskopkond või Soome Misjonipiiskopkond (soome keeles "Suomen evankelisluterilainen lähetyshiippakunta", rootsi keeles "Evangelisk-lutherska missionsstiftet i Finland") on konservatiivseid ja konfessionaalseid luterlikke kogudusi ühendav kirik Soomes.
Soome Evangeelse Luterliku Kiriku liberaalsete arengutega rahulolematud 25 luterlikku kogudust moodustasid 16. märtsil 2013 misjonipiiskopkonna, mis enda sõnade kohaselt ei soovi saada uueks kirikuks, vaid hoida muutumatuna alal Soome Evangeelse Luterliku Kiriku õpetusi. Eraldi struktuuri loomise põhjuseks said esmajärjekorras erimeelsused naisvaimulike pühitsemise küsimuses.
2018. aasta lõpul kuulus Soome Evangeelse Luterliku Misjonipiiskopkonda 2099 liiget.
Soome Misjonipiiskopkond on Rahvusvahelise Luterliku Nõukogu ("International Lutheran Council", "ILC") liige.
Uuresulatis

Uuresulatis ehk uurdeemail, ka émail champlevé (prantsuse keeles "champlevé" [ʃɑ̃.lə.ve] 'sisse lõikama', 'graveerima') on metallesemete kaunistamise tehnika, mis seisneb metalli pinda lõigatud või uurendatud süvendite täitmises emailiga. Kõrgemaks jäetud metallipind toimib taustana ja joonistusena värviliste emailpindade vahel ja ümber.
Tehnika.
Uuresulatise puhul lõigatakse või söövitatakse tulevast emailkujutist moodustavad süvendid eelnevalt poleeritud metallplaati, ajalooliste emailiteoste puhul tavaliselt vase- või vasesulamist, kuld- või hõbeplaati, või tekitatakse süvendid vermimise või valamise teel. Vask- või hõbeesemed võidakse enne emaili pealepanemist veel kullata. Süvendid täidetakse peeneteralise emailiseguga. On arvatud, et varakeskaja emailkunstiteoste jaoks jahvatati Rooma ehitiste mosaiikidest väljaurgitsetud smaldikivikesi. Emailiseguga kaetud metallobjekti kuumutatakse, kuni email sulab, ja seejärel lastakse sel jahtuda. Kui emailipind ei ulatu metallipinnani, korratakse emailisegu lisamist ja kuumutamist kuni süvendid on piisavalt täidetud. Seejärel eseme pind silutakse karborundiga ja pimsskiviga ning poleeritakse.
Erinevus teistest tehnikatest.
Uuresulatisega kaunistatud esemel on metallipinnast moodustuvad joonistusjooned ebaühtlasema laiusega kui kärgsulatisega ("cloisonné") kaunistatud objektil, viimatinimetatu puhul luuakse kujutis pealejoodetud ühtlase paksusega metalltraadist või metalliribast (tehnikate erinevus on sama mis intarsia ja marketrii puhul puidutöös).
"Émail champlevé" ei sarnane üldse gooti kunstis oma tipptaseme saavutanud "basse-taille" emailitehnikaga, sest uuresulatise uurete põhjad jäävad lõikamistehnika võimaluste piirides krobelised ja seetõttu kasutatakse uuresulatises ainult läbipaistmatut emaili ("basse-taille" tehnikas kaetakse õrnalt reljeefsena modelleeritud süvendkujutised poolläbipaistva või läbipaistva emailiga).
Ajalugu.
Uuresulatis oli tuntud juba antiikajal. Tehnika sobib hästi võrdlemisi suurte pindade katmiseks, samuti on lõikamine lihtne viis figuraalsete kujutiste loomiseks, kuigi varased uuresulatised keltide ja germaanlaste kunstis kasutasid geomeetrilist ornamenti.Tõelise õitsengu saavutas uuresulatis romaani ja gooti kunstis 12. ja 13. sajandil, kus sellega kaunistati reliikviakaste, laekaid, altareid, ehis- ja mälestustahvleid, raamatukaasi, altari- ja protsessiooniriste, ning nii liturgilisi kui ka muid nõusid. Kuulsaimad koolkonnad olid Limogesi piirkonnas ja Maasi jõe äärsetel aladel (tänapäeva Belgias) tegutsenud emailimeistrid.
Karsten Warholm

Karsten Warholm (sündinud 28. veebruaril 1996) on Norra kergejõustiklane ja olümpiavõitja, kes võistleb sprindidistantsidel tava- ja tõkkejooksus. 
2021. aasta 1. juulil Oslos ületas ta 29 aasta vanuse maailmarekordi 400 meetri tõkkejooksus, ajaga 46,70. Eelmine rekord 46,78 oli 1992. aastast Kevin Youngi nimel. 2020. aasta suveolümpiamängudel Tokyos võitis ta 400 meetri tõkkejooksu ajaga 45,94 sekundit, ületades enda nimel olnud maailmarekordi üle kolmveerandi sekundiga.
Ta on tulnud 400 meetri tõkkejooksus kolmekordseks maailmameistriks (2017, 2019 ja 2022) ning kahekordseks Euroopa meistriks 2018 ja (2022).
Warholm tuli 2013. aastal Donetskis kuni 18-aastaste maailmameistriks kaheksavõistluses tulemusega 6451. Ta sai 2014. aastal Eugene'is toimunud kuni 20-aastaste maailmameistrivõistlustel kümnevõistluses 10. koha. 2014. aasta Euroopa meistrivõistlustel Zürichis jooksis ta 400 m jooksus eeljooksus aja 46.73 ja poolfinaali ei pääsenud. Ta võitis 2015. aastal Eskilstunas kuni 20-aastaste Euroopa meistrivõistlustel hõbemedali nii 400 meetri jooksus ajaga 46,50 kui ka kümnevõistluses 7764 punktiga. 
2016. aasta Euroopa meistrivõistlustel Amsterdamis sai Warholm 400 m tõkkejooksus kuuenda koha. 2016. aasta suveolümpiamängudel Rio de Janeiros jõudis ta 400 m tõkkejooksus poolfinaali. 2017. aastal Bydgoszczis tuli ta kuni 23-aastaste Euroopa meistriks 400 meetri tõkkejooksus ajaga 48,37 ja võitis hõbemedali 400 meetri jooksus ajaga 45,75. 
Londonis peetud 2017. aasta kergejõustiku maailmameistrivõistlustel tuli Warholm maailmameistriks 400 m jooksus ajaga 48,35 ja 2019. aasta Doha maailmameistrivõistlustel ajaga 47,42. 2018. aastal tuli ta Berliinis Euroopa meistriks 400 m tõkkejooksus Norra rekordiga 47,64. 400 meetri jooksus oli ta seal kaheksas.
2019. aastal Euroopa sisemeistrivõistlustel Glasgow's tuli ta Euroopa sisemeistriks 400 m jooksus Euroopa rekordit korda ajaga 45,05. 
Lisaks 400 meetri tõkkejooksule kuulub Warholmile ka maailmarekord 300 meetri tõkkejooksus – 33,26.
Lembit Pihlak

Lembit Pihlak, (7. veebruar 1921 Tallinn – 3. märts 2006 Tallinn) oli Eesti laskesportlane ja Eesti NSV harrastuspurilendur.
Ta lõpetas 1940 Tallinna 5. Keskkooli. Sportima hakkas ta koolipäevil, 1939 teenis välja Eesti Laskurliidu erimeistri märgi. 
Purilennuga tegeles Lembit Pihlak aastast 1954 Ülo Keeduse, Illar Linki ja Hugo Abrami juhendamisel. Ta tuli 1961, 1963 ja 1964 purilennus Eesti meistriks. 1964. aastal püstitas Lembit kaheistmelisel purilennukil kaks Eesti absoluutset rekordit: kõrgus 4150 m ja kõrguse juurdevõtt 3500 m. 1963–1971 oli ta Eesti NSV Purilennuspordiföderatsiooni (spordiliit) presiidiumi esimees. Lembit töötas 1952–80 ETKVL-i autobaasis ja tööstusettevõttes Orto. Lembit Pihlak on tegutsenud purilennukohtunikuna ja -instruktorina , on Ridali Lennuklubi auliige.
Jesse James

Jesse Woodson James (5. september 1847 – 3. aprill 1882) oli Ameerika Ühendriikide kurjategija, kes süstemaatiliselt ründas Missouri osariigis panku ja ronge. Ta oli juba oma eluajal laialt tuntud, kuid pärast surma sai temast üks Metsiku Lääne legende.
Jesse Jamesi tappis tema jõugu liige 1882. aastal. Ta maeti oma maja tagaaeda.
Traaler

Traaler (ka traallaev) on kalapüügilaev traaliga kalapüügiks. 
Traaler on kõige harilikum kalapüügilaev. 
Traalimise viisi järgi eristatakse parda- ja ahtertraalereid. Tänapäeval on levinumad ahtertraalerid, millel asub traali vette laskmiseks või üles tõstmiseks spetsiaalne ahtrislip. 
Suurematel traaleritel võivad pardal asuda ka kalatöötlemis- ja külmutusseadmed. 
Nimetuse all traaler võib silmas pidada ka mereväes kasutatavat miinitraalerit.
Hugo Abram

Hugo Abram (14. aprill 1915 Tallinn – 28. september 1998 Tallinn) oli Eesti sõjaväelane (nooremleitnant, 1940), purilendur ja treener.
Ta lõpetas 1933. aastal Tallinna Reaalkooli, 1935. aastal Eesti kaitseväe lennukooli tagavaralendurite kursused ja 1939. aastal lennukooli ohvitseride klassi.
Teise maailmasõja ajal mobiliseeriti ta Punaarmeesse, kus ta teenis aastatel 1941–1943 Ufas lennukooli instruktorina ja sooritas 1942. aastal oma esimese langevarjuhüppe. Aastatel 1944–1946 oli ta lennueskadrilli Tasuja lendur, pärast demobiliseerimist 1946. aastal jätkas Abram oma lennunduskarjääri Eestis, olles aastatel 1946–1949 OSOAVIAHIM-i instruktor ning alates 1947. aastast Tallinna Aeroklubi mootorlendurite algväljaõppesalga komandör.
Hugo Abram alustas purilendurite väljaõpet 1949. aastal ja võttis selle ala ise aktiivselt osa, tehes regulaarselt lendusid purilennukiga. 1957. aastal toimunud Balti tsoonivõistlusel saavutas ta meeskondliku esikoha, 1961. aastal purilennus I järgu ja NSV Liidu rahvaste spartakiaadil meeskondliku 7. koha. 
Ta oli aastatel 1960–1966 Eesti koondise treener ning tema õpilaste hulka kuulusid Illar Link, Ülo Keedus, Andrei Tjaptin, Eda Laan ja Ants Künnapuu.
Aastatel 1966–1980 töötas Hugo Abram ALMAVÜ purilennuinstruktorina, ta oli ka üleliidulise kategooria kohtunik.
Keeletalgud

Keeletalgud oli Eesti Vabariigi 90. aastapäeva ürituste raames Eestis toimunud keelteteemaline ürituste sari, mis kuulutati välja emakeelepäeval, 14. märtsil 2008. 
Keeletalgute eesmärk oli keeletehnoloogia võimalusi appi võttes tutvustada eesti keelt väljaspool Eestit ning õppida tundma teisi keeli. Ürituse korraldas Haridusministeerium.
Keeletalgute idee tuli toonaselt haridus- ja teadusministrilt Tõnis Lukaselt. Eeskujuks olevat olnud kujuteldav kunagine keelevõistlus, kus meie lause "Sõida tasa üle silla" olevat saanud maailma keelte seas itaalia keele järel teise koha.
Kaunid eestikeelsed laused.
Keelevaldkonna asjatundjatest koosnev nõukogu valis emakeelepäevast kuni 15. maini võistlusele saadetud 316 lause seast välja kümme eesti keelele kõige iseloomulikumat ja huvitavama kõlaga lauset, mida hakkasid esitama nii eesti keele kui teiste keeletalgutel osalenud riikide keelte kõnesüntesaatorid. 1. juunil 2008 need laused avalikustati. Eesti Televisiooni saates "Paar" esitasid neid lauseid tuntud loomeinimesed Leelo Tungal, Villu Tamme ja Kadri Kõusaar.
Kümme kaunimat eestikeelset lauset.
Suurem valik võistlusele saadetud lauseid on avaldatud keeleajakirjas Oma Keel (nr 2 / 2008).
Kõnesüntesaatorid ja õppevahend.
Haridusministeerium saatis sama aasta suve algul need kümme lauset teiste riikide kõnesüntesaatoritele. Tagasi saadi laused hääldatuna taani, prantsuse, saksa, tšehhi, rootsi, leedu, inglise, hollandi, läti, soome, kreeka, poola, flaami, bulgaaria ja norra keele kõnesüntesaatorite poolt. 
Keeletalgud kulmineerusid tulemuste võrdlemise ja analüüsimisega ning tulemuste esitlemisega 2008. aasta sügisel. Siis sai iga huviline võimaluse võrrelda kõnesüntesaatorite tulemusi ning kuulda võimendatult eesti keele kõlalisi iseärasusi. Eri keelte võrdlusmaterjalist anti välja õppeotstarbeline helikandja – 28 minuti pikkune DVD:
Hotšangi keel

Hotšangi keel ehk vinnebago keel on siuu-katooba keelkonna pärissiuu (läänesiuu) harusse kuuluv keel, mida kõnelevad emakeelena hotšangid Ameerika Ühendriikides Wisconsinis ja Nebraskas.
Hotšangi keelt räägivad peamiselt vanemad inimesed. Kõnelejate arvu on hinnatud 230 kuni 500 inimesele.
19. ekspeditsioon

19. ekspeditsioon oli Rahvusvahelise kosmosejaama 19. alaline meeskond.
28. märtsil 2009 saabusid Sojuz TMA-14 pardal jaama Roskosmose kosmonaut Gennadi Padalka ja NASA astronaut Michael Barratt. Nendega liitus eelmisest ekspeditsioonist JAXA astronaut Koichi Wakata. See oli viimane kolmeliikmeline ekspeditsioon ning järgmisel ekspeditsioonil suurenes meeskonnaliikmete arv kuueni.
Missiooni komandör oli Padalka, kes tõstatas 31. märtsil 2009 probleemi seoses ühiskasutuses olevate asjadega nagu treeninguvarustus ja WC-d. Padalka väitis, et esialgu lubati neil kasutada Ameerika Ühendriikidele kuuluvat treeninguvarustust, kuid hiljem lubadusest taganeti. Vene ja USA meeskonnaliikmeid on nüüd informeeritud, et nad võivad kasutada ainult enda poolel asuvaid WC-sid ega ei tohi üksteisega toiduportsjoneid jagada. Tulemuseks oli meeskonnaliikmete moraali langus.
Jerry Ross

Jerry Lynn Ross (sündinud 20. jaanuaril 1948) on Ameerika Ühendriikide endine õhuväelane ja NASA astronaut. 
Ross liitus õhuväega 1972. aastal ja osales mitmete lennukite, sealhulgas Rockwell B-1 Lanceri arenduses. Veebruaris 1979 määrati ta tööle NASA Lyndon B. Johnsoni Kosmosekeskusesse ning mais 1980 valiti ta astronaudiks. Ta on käinud kosmoses rekordilised seitse korda ning ta jagab rekordit koos Franklin Chang-Diazega. Ross osales missiooni spetsialistina missioonidel STS-61-B, STS-27 ja STS-37, oli missioonil STS-55 laadungi komandör ning lendas taas missiooni spetsialistina missioonidel STS-74, STS-88 ja STS-110. 
Ta lahkus õhuväest 2000. aastal ja NASAst 2012. aastal.
Columbus

Ameerika avastaja kohta vaata artiklit Christoph Kolumbus.
Kolumbuse järgi on nimetatud mitmeid asulaid ja objekte. Teiste seas:
Peep Veedla

Peep Veedla (sündinud 11. oktoobril 1961 Järva maakonnas Kaalepis) on Eesti muusikaprodutsent, kontserdikorraldaja ja harrastusornitoloog.
Ta on õppinud Seidla Algkoolis, Aravete 8-klassilises Koolis ja Tapa 1. Keskkoolis, mille lõpetas 1980. aastal. Õpinguid jätkas Tallinna 2. Tehnikakoolis ja Eesti Põllumajanduse Akadeemias, kuid nendes valdkondades, millega ta suurema osa oma elust tegelenud, on ta autodidakt. 
1989–1996 töötas Eesti Noorte Loodusmajas ja Noortemajas TELO majandusjuhataja ja ornitoloogiaõpetajana. 1996. aastal asus Veedla juhtima helikandjate hulgimüügifirmat TopTen, olles ise üks selle asutajatest. 2000. aastal alustas TopTen ka heliplaatide ja -kassettide produtseerimist ja väljaandmist. 
Peep Veedla on olnud popansamblite Nightlight Duo, Vanilla Ninja, Nexus, Dynamint, Pasadena jt loomise juures. Tema initsiatiivil said taas ellu kutsutud ansamblid PS Troika ja Polyphon. 
Alates 1988. aastast on Veedla olnud üks roheliste rattaretkede “Kuidas elad, …?” korraldajaid. Koos Aarne Valmisega on ta neid rattaretki korraldanud üle 30 aasta. Aastatel 2000–2007 osales Peep Veedla eestlastele Soomet tutvustavate rattaretkede “Kuidas elad, Soome?” korraldamises. 
Peep Veedla korraldab aastast 2008 festivali Viru Folk. Samast aastast alates on tema korraldada koos Villu Veedlaga Kaunid Kontserdid Käsmus. 
Alates 1976. aastast kuulub Peep Veedla Eesti Ornitoloogiaühingusse (kuni 1991. aastani Eesti Looduseuurijate Seltsi ornitoloogiasektsioon), olnud selle juhatuse ja nõukogu liige ning lühikest aega ka nõukogu aseesimees ja esimees. 
Peep Veedla on avaldanud kaheksa linnuraamatut. Ta on kirjutanud lindudest üle 100 luuletuse ja lauluteksti.
Guillaume

Guillaume on levinud ees- ja perekonnanimi. Seda peetakse prantsuse vasteks nimele William.
Selle nime all on tuntud mitu valitsejat või muud isikut. Lähemalt järgnevatel täpsustuslehekülgedel:
Wai (žest)

Wai on traditsiooniline tervitus Tais. See on osa Thaisile tavapärasest rituaalist. Wai ajal on peopesad kokku volditud, rakendatakse pea või rindkere suhtes, käte asend ja kogu žesti kestus sõltub tervitatava inimese sotsiaalsest positsioonist.
Apache OpenOffice

OpenOffice.org on vabatarkvaraline kontoritarkvarapakett, mille eellane on OpenOffice.org.
Farfetch

Farfetch on internetipõhine luksustoodete müügiplatvorm, mis müüb tooteid enam kui 700 butiigist ja kaubamärke kogu maailmast. Ettevõtte asutas 2007. aastal Portugali ettevõtja José Neves, peakorter asub Londonis ning põhikontorid asuvad Portos, Guimarães, Bragas, Lissabonis, New Yorgis, Los Angeleses, Tokyos, Shanghais, Hongkongis, São Paulos ja Dubais.
E-kaubanduse ettevõte haldab rahvusvahelistele turgudele mõeldud kohalikele keeltele mõeldud veebisaite ja mobiilirakendusi inglise, prantsuse, jaapani, hiina, araabia, portugali, korea, saksa, vene ja hispaania keeles. Farfetchil on kontorid 11 linnas ja töötajaid on üle 3000.
The New York Times Company

The New York Times Company on Ameerika massimeedia ettevõte, mis annab välja nimekat ajalehte The New York Times. Arthur Ochs Sulzberger Jr on esimees alates 1997. aastast. Selle peakorter asub New Yorgis Manhattanil.
Konglomeraat (ettevõte)

Konglomeraat on mitme ettevõtte kombinatsioon, mis tegutsevad ühes kontsernis täiesti erinevates majandusharudes, hõlmates tavaliselt emaettevõtte ja palju tütarettevõtteid. Sageli on konglomeraat mitme tööstuse ettevõte. Konglomeraadid on sageli suured ja rahvusvahelised.
Berkshire Hathaway on üks suuremaid konglomeraate maailmas.
Royal Bank of Scotland Group

Royal Bank of Scotland Group plc (tuntud ka kui RBS Group) on eraõiguslik, kuid osaliselt riigile kuuluv Briti pangandus- ja kindlustus valdusettevõtte, mille peakorter asub Šotimaal Edinburghis. Kontsern opereerib Euroopas, Põhja-Ameerikas ja Aasias asuvate kontorite kaudu mitmesuguseid pangandusbrände, mis pakuvad isiklikku ja äripangandust, privaatpangandust, kindlustust ja ettevõtete finantseerimist. Suurbritannias on kontserni peamised tütarettevõtted The Royal Bank of Scotland, NatWest, Ulster Bank, NatWest Markets ja Coutts. Grupp emiteerib rahatähti Šotimaal ja Põhja-Iirimaal ning alates 2014. aastast on The Royal Bank of Scotland ainus pank Suurbritannias, kus trükitakse endiselt 1 naelsterlingi pangatähti.
Lisaks esmasele aktsiate noteerimisele LSE-l on ettevõte noteeritud ka New Yorgi börsil.
Banco Santander

Banco Santander, S.A., mis tegutseb Santander Groupina, on Hispaania suurim rahvusvaheline kommertspank ja finantsteenuseid osutav ettevõte, mille peakorterid asuvad Madridis ja Santanderis Hispaanias. Lisaks on firmal kõigis globaalsetes finantskeskustes kontorid. 
See on suuruselt 16. pangandusasutus maailmas. Ehkki firma on tuntud oma Euroopa pangandustegevuse poolest, laienes pank Põhja- ja Lõuna-Ameerikasse ning Aasiasse.
Ettevõttel on palju tütarettevõtted, näiteks Abbey National, mis on Santanderi nime all ümber nimetatud. Ettevõte on osa Euro Stoxx 50 börsiindeksist. 
2016. aasta mai seisuga oli Santander maailma suurimate aktsiaseltside Forbes Global 2000 nimekirjas 37. kohal.
Virgin Group

Virgin Group Ltd. on Suurbritannia rahvusvaheline riskikapitali konglomeraat, mille asutasid ettevõtjad Richard Branson ja Nik Powell. 
Virgin Groupi asutamise kuupäevaks on Companies House noteeritud 1989. aasta, mis liigitab selle valdusettevõtteks; Virgini äri- ja kaubandustegevus sai alguse 1970. aastatest. Virgin Groupi netoväärtuseks hinnati 2014. aasta novembri seisuga 5–5,5 miljardit naela.
Gap Inc.

Gap, Inc., üldtuntud kui Gap Inc. või Gap (stiliseeritud kui GAP), on Ameerika Ühendriikide rõivaste ja rõivaaksessuaaride jaemüügiettevõte. 
Gapi asutasid 1969. aastal Donald Fisher ja Doris F. Fisher. Ettevõtte peakontor asub California osariigis San Franciscos. 
2008. aasta septembri seisuga on ettevõttel umbes 135 000 töötajat ja 3727 kauplust kogu maailmas, millest 2406 asub USA-s.
Ettevõttel on kuus peamist divisjoni: Gap, Banana Republic, Old Navy, Intermix, Hill City ja Athleta. 
Gap Inc. on Ameerika Ühendriikide suurim spetsialiseeritud rõivaste jaemüüja ning see on rahvusvaheliste asukohtade lõikes Inditex Groupi ja H&amp;M järel 3. kohal.
Levi Strauss &amp; Co.

Levi Strauss &amp; Co. on Ameerika Ühendriikide rõivaettevõte, mis on kogu maailmas tuntud kaubamärgi Levi's all ja mis on spetsialiseerunud teksarõivaste tootmisele. 
Ettevõte asutati 1853. aasta mais, kui saksa immigrant Levi Strauss kolis Saksamaa Baieri liidumaal asuvast Buttenheimist Ameerika Ühendriikides California osariigis asuvasse San Franciscosse, et avada oma vendade New Yorgi kuivkaupade äri läänerannikul. 
Ettevõtte peakontor asub Levi's Plazas San Franciscos.
Uber

Uber Technologies, Inc. on Ameerika Ühendriikide rahvusvaheline transpordivõrgustiku ettevõte (TNC), mis osutab teenuseid, mis hõlmavad üksteisega sõitmist, sõiduteenuste osutamist, toidu kohaletoimetamist ja jalgrataste jagamise süsteemi. Ettevõtte peakorter asub San Franciscos ja tegutseb enam kui 900 suurlinna piirkonnas kogu maailmas. Selle platvormidele pääseb juurde veebisaitide ja mobiilirakenduste kaudu.
Häagen-Dazs

Häagen-Dazs on Ameerika jäätisebränd, mille asutasid Reuben ja Rose Mattus New Yorgis Brooklyn Heightsis 1961. aastal. Alustades ainult kolme maitsega: vaniljest, šokolaadist ja kohvist, avas ettevõte oma esimese jaekaupluse New Yorgis Brooklynis 15. novembril 1976. Ettevõttel on nüüd frantsiisid kogu Ameerika Ühendriikides ja paljudes teistes riikides üle maailma, sealhulgas neis riikides: Jaapan, Suurbritannia, Austraalia, India, Hiina, Liibanon, Uus-Meremaa, Peruu ja Brasiilia.
Samuti toodab ettevõte jäätisebatoone, jäätisekooke, sorbetti, külmutatud jogurtit ja gelatot.
Emirates NBD Bank

Emirates NBD Bank PJSC on Dubais asuv Araabia Ühendemiraatide valitsusele kuuluv pank, mis on varade poolest üks suuremaid Lähis-Ida pangakontserne. Emirates NBD asutati 19. juunil 1963, kui šeik Rashid bin Saeed Al Maktoum allkirjastas Dubai National Banki (NBD) põhikirja, mille alusel loodi esimene Araabia Ühendemiraatides (AÜE) asutatud riiklik pank. 
2018. aasta 31. detsembri seisuga oli panga koguvara 500,3 miljardit AED. Kontsernil on ettevõtteid AÜE-s, Egiptuses, Indias, Saudi Araabia Kuningriigis, Singapuris, Ühendkuningriigis ning esindusi Hiinas ja Indoneesias.
Noah Lyles

Noah Lyles (sündinud 18. juulil 1997 Florida osariigis Gainesville'is) on Ameerika Ühendriikide sprinter. Tema nimel on USA rekord 200 meetri jooksus 19,31.
Lyles oli noorpõlves võimleja ja alustas kergejõustikutreeninguid 12-aastaselt. Tema vanemad Keisha Caine ja Kevin Lyles võistlesid kergejõustikus Seton Halli ülikoolis. Ta õppis Virginia osariigis T. C. Williamsi keskkoolis.
Ta võitis Hiinas Nanjingis 2014. aasta noorte olümpiamängudel 200 meetri jooksus kuldmedali.
2015. aasta jaanuaris hüppas Lyles keskkooli juuniorina kõrgushüppes 2.03. Novembris nimetas ajakiri Track &amp; Field News ta 2015. aasta keskkoolide parimaks noorsportlaseks.
2016. aasta aprillis võitis Lyles 2016. aasta Arcadia Invitationalil nii 100 kui ka 200 meetri jooksu, püstitades uued võistluste rekordid vastavalt 10,17 ja 20,48 sekundit. 2016. aasta juunis võitis Lyles USA juunioride meistrivõistlustel 100 meetri jooksu ajaga 10,08.
2016. aasta juulis osales Lyles USA olümpiakatsevõistlustel, et pääseda olümpiakoondisse 100 m ja 200 m jooksus. Ta ei pääsenud oma eeljooksus 100 m jooksus edasi, kuid 200 m distantsil võitis ta oma poolfinaali ja sai seejärel finaalis ajaga 20,09 neljanda koha. Ta ületas 31 aasta vanuse riikliku keskkooli rekordi. Ehkki ta ei pääsenud 2016. aasta suveolümpiamängudele, osales ta 2016. aasta U20 maailmameistrivõistlustel Bydgoszczis, kus ta tuli kahekordseks maailmameistriks, võites 100 m jooksu ja kuuludes 4 × 100 m teatevõistluse võitnud USA võistkonda. 
2019. aasta kergejõustiku maailmameistrivõistlustel Dohas võitis Lyles 200 meetri jooksu ja kuulus 4 × 100 meetri teatejooksu võitnud USA võistkonda.
2020. aasta suveolümpiamängudel Tokyos võitis ta 200 meetri jooksus 19,74-ga pronksmedali.
2022. aasta kergejõustiku maailmameistrivõistlustel Eugene'is tuli Lyles 200 meetri jooksus maailmameistriks kõigi aegade kolmanda tulemusega 19,31 ning võitis ühe sajandikuga USA rekordi üle Michael Johnsonilt.
2023. aasta kergejõustiku maailmameistrivõistlustel Budapestis võitis Lyles kolm kuldmedalit: 100 ja 200 meetri jooksus ning 4×100 m teatejooksus. 
2024. aasta suveolümpiamängudel Pariisis tuli Lyles 100 meetri jooksus olümpiavõitjaks isikliku rekordiga 7,79. 200 meetri jooksus võitis ta Letsile Tebogo ja Kenneth Bednareki järel pronksmedali ajaga 19,70. Finaali järel lahkus ta staadionilt ratastoolis ja avaldas hiljem, et põdes koroonaviirust. 4×100 m teatejooksus ta ei osalenud.
2025. aasta kergejõustiku maailmameistrivõistlustel Tokyos võitis Lyles 200 meetri jooksus ajaga 19,52 oma neljanda maailmameistritiitli. Varem oli sel alal neli kuldmedalit võitnud vaid Usain Bolt. 4×100 m teatejooksus tuli ta USA meeskonna koosseisus maailmameistriks kolmandat korda. 100 meetri jooksus jäi ta Jamaica sprinterite Oblique Seville'i ja Kishane Thompsoni järel kolmandaks.
Teemantliiga üldvõitjaks on Lyles tulnud 100 meetri jooksus aastal 2019 ning 200 meetri jooksus aastatel 2017, 2018, 2019, 2022 ja 2025.
United States Steel Corporation

United States Steel Corporation, rohkem tuntud kui U.S. Steel, on Ameerika Ühendriikide terasetootja, mille peakontor asub Pennsylvania osariigis Pittsburghis, tootmisüksused aga nii Ameerika Ühendriikides kui ka Kesk-Euroopas. 
2008. aasta seisuga oli see maailmas suuruselt kaheksas terasetootja. 2016. aasta seisuga on ettevõte maailmas suuruselt 24. terasetootja ja kodumaal suuruselt teine terasetootja Nucor Corporationi järel.
Heinz

H. J. Heinz Company, lühidalt Heinz, on Ameerika toiduaineteettevõte, mille peakontor asub USA Pennsylvania osariigis Pittsburghis One PPG Place'is. Ettevõte on Kraft Heinz Company tütarettevõte. Ettevõtte asutas Henry John Heinz 1869. aastal. Heinz toodab tuhandeid toiduaineid kuuel kontinendil asuvates tehastes ning turustab neid tooteid enam kui 200 riigis ja territooriumil. 
2013. aasta veebruaris nõustus Heinz, et Berkshire Hathaway ja Brasiilia 3G Capital ostavad selle 23 miljardi dollari eest. 25. märtsil 2015 teatas Kraft oma ühinemisest Heinziga, mille korraldasid Berkshire Hathaway ja 3G Capital. Saadud ettevõte Kraft Heinz on suuruselt viies toidukäitleja maailmas.
Nasdaq, Inc.

Nasdaq, Inc. on Ameerika rahvusvaheline finantsteenuste korporatsioon, mis omab ja haldab (ja on noteeritud) NASDAQ börsil ja kaheksal Euroopa börsil, sealhulgas Armeenia börs, Kopenhaageni börs, Helsingi börs, Islandi börs, Riia börs, Stockholmi börs, Tallinna börs ja NASDAQ OMX Vilnius. Selle peakorter asub New Yorgis ning selle president ja tegevjuht on Adena Friedman. Rootsi investeerimisfirma Investor AB on olnud suurim aktsionär alates 2011. aastast.
Sihtasutus Tallinna Televisioon

Sihtasutus Tallinna Televisioon oli Tallinna linnavalitsuse 2009. aastal asutatud sihtasutus. Sihtasutus haldas 2011–2019 telekanalit Tallinna Televisioon. See organiseeriti 1. oktoobrist 2019 ümber produktsioonifirmaks, mille tegevus otsustati lõpetada 10. septembril 2020. Sihtasutus kustutati registrist 23. märtsil 2021.
Brexiti väljaastumisleping

Brexiti väljaastumisleping (ametlikult: Ühendkuningriigi Euroopa Liidust väljaastumise lepingu eelnõu) on (11. septembri 2019. aasta seisuga) ratifitseerimata leping Euroopa Liidu (EL) ja Suurbritannia vahel, millega kehtestatakse viimase lahkumistingimused (Brexit). See hõlmab selliseid küsimusi nagu raha, kodanike õigused, piirikorraldus ja vaidluste lahendamine. Samuti sisaldab see üleminekuperioodi ning ülevaadet Ühendkuningriigi ja EL-i tulevastest suhetest. Avaldatud 14. novembril 2018, oli see Brexiti läbirääkimiste tulemus. Lepingu kiitsid heaks ülejäänud 27 EL-i riigijuhid ja peaminister Theresa May juhitud Ühendkuningriigi valitsus, kuid nad seisid Ühendkuningriigi parlamendis silmitsi opositsiooniga, kelle ratifitseerimine on vajalik (vaja on ka ratifitseerimine Euroopa Parlamendis). Suurbritannia parlamendi alamkoda lükkas 15. jaanuaril 2019 lahkumislepingu tagasi häältega 432–202. Alamkoda lükkas kokkuleppe uuesti tagasi 12. märtsil 2019 häältega 391–242 ja lükkas kolmandal korral 29. märtsil 2019 tagasi häältega 344–286.
Lahkumisleping on tihedalt seotud mittesiduva deklaratsiooniga Euroopa Liidu ja Ühendkuningriigi tulevaste suhete kohta.
Andres Visnapuu

Andres Visnapuu (sündinud 22. augustil 1962 Valgas) on Eesti Keskerakonna poliitik, endine Võru linnapea, Otepää vallavanem ja nõukogudeaegne komsomolitegelane.
Ta on lõpetanud 1971. aastal Väimela 8-klassilise Kooli, 1981. aastal Friedrich Reinhold Kreutzwaldi nimelise Võru 1. Keskkooli ja 1986. aastal Tallinna Polütehnilise Instituudi puidutöötlemise tehnoloogia erialal.
Andres Visnapuu on töötanud Võru Mööblivabrikus insener-tehnoloogina, ELKNÜ Võru Rajoonikomitee teise sekretärina, Võru linnapeana ja Võru linnavolikogu esimehena, IF Kindlustuse Võru osakonna juhatajana ja Otepää vallavanemana. Ta on Võru linna munitsipaalettevõtte Taristuhaldus OÜ juhataja.
Andres Visnapuu on Eesti Keskerakonna liige. Varem on ta kuulunud Eesti Reformierakonda ja IRLi. Ta oli kuni 23. augustini 1991 Nõukogude Liidu Kommunistliku Partei liikmekandidaat. 
Välislingid.
Lõunaeestlane, 11. jaanuar 2017
Gleb Pjanõhh

Gleb Valentinovitš Pjanõhh (vene keeles Глеб Валентинович Пьяных; sündinud 15. aprillil 1968 Moskvas) on vene ajakirjanik.
Ta lõpetas 1992. aastal Lomonossovi-nimelise Moskva Riikliku Ülikooli žurnalistikateaduskonna. Töötas aastatel 1991–2001 ajalehes Kommersant korrespondendi ja peatoimetaja asetäitjana. Tema viimane artikkel Kommersantis, mis avaldati 20. juunil 2001, oli pühendatud meediamagnaat Vladimir Gussinskile. Käsitledes Kommersantis NTV juhtumit, kritiseeris ta NTV telekanalit (Gussinskile kuulunud telekanal) ja selle juhti Jevgeni Kisseljovi; sarnast seisukohta väljendas ta ka 2018. aastal Vladimir Tšernõšjovi filmis "NTV. 25+". 
Pjanõhh töötas ka Prantsuse ajakirja Paris Match venekeelses väljaandes. Aastatel 2001–2018 töötas televisioonis: 2001–2003 telekanalil Treti Kanal, 2003–2005 kanalil Rossija (telesaate Vesti öise uudisteprogrammi saatejuhina) ja 2005–2018 kanalil NTV. Aastatel 2005–2012 juhtis saadet "Programma Maksimum" ("Программа максимум"). Saate autorid otsustasid, et saate materjali esitus pidanuks olema võimendatud. Selle idee elluviimiseks lasti saatejuhil esineda kiiremini ja emotsionaalsemalt. Nii said tema hääle spetsiifiline intonatsioon ja artikulatsioonižestid laiemalt tuntuks. Hiljem on sellist esituse maneeri parodeeritud teistes telesaadetes.
Pjanõhh on loonud mitu dokumentaalfilmi, neist 2012. aastal valminud "Pulja-dura" ("Пуля-дура") käsitles 1962. aastal toimunud Novotšerkasski veresauna.
Märtsis 2018 avas ta YouTube'is oma kanali Dom za God ('Maja aastaga'), milles räägib eramajade ehitamisest linnalähedastes piirkondades.
Ilja Novikov

Ilja Sergejevitš Novikov (vene keeles Илья Сергеевич Новиков; sündinud 11. veebruaril 1982 Moskvas) on vene advokaat.
Ta on lõpetanud kiitusega Venemaa Õigusemõistmise Akadeemia. 2005. aastast töötab samas (nüüd on see Venemaa Riiklik Õigusemõistmise Ülikool) õppejõuna kohtunike täiend- ja ümberõppe teaduskonnas. Aastatel 2011–2013 oli õigusbüroo Gontšarova, Novikov i Partnjorõ vanempartner ja 2013. aastast konsultatsiooniettevõtte Tenzor Consulting Group partner. 
Novikovil on advokaadilitsents. Ta on olnud kohtus Ukraina sõjaväelase Nadija Savtšenko (2014–2016), Moldova poliitiku ja ärimehe Veaceslav Platoni (2016–2017), Kertši väina intsidendis osalenud Ukraina mereväe kaatri Berdansk kapten Roman Mokrjaki (2018. aastast) ja augustis 2019 Moskva protestiaktsioonides osalenud üliõpilase ja juutuuberi Jegor Žukovi kaitsja. Savtšenko kaitsmisel töötas ta koos advokaat Mark Feiginiga. 
Ta on mänginud televisioonis mälumängu "Mis? Kus? Millal?". Võitis 2014. aastal telemängu aasta peaauhinna Briljantöökull. Kahel korral võitis Kristallöökulli (2004, 2014). Selle mälumängu sportlikus versioonis on ta tulnud võistkonna koosseisus maailmameistriks (2014) ja Venemaa meistriks (2002, 2013, 2014).
Novikov oli abielus Anastassija Šutovaga. Nende abielu sõlmiti aatomijäämurdjal 50 Let Pobedõ kruiisil põhjapoolusele. Abielu lahutati 2015. aastal.
Toivo Sumera

Toivo Sumera (20. august 1906 – 28. november 1983) oli Eesti mereväelane. 
Ta teenis aastatel 1927–1940 Eesti mereväes, 1937. aastast kuni 1940. aasta augustini ja 1940 septembrist kuni 1942. aasta juunini Nõukogude Liidu allveelaeva Lembitu meeskonna liige, ametilt elektrik.
Seejärel teenis 925. Eesti Laskurpolgus ning 1944 detsembrist kuni 1948. aastani töötas EKP Keskkomitee sõjalise osakonna instruktorina.
Hiljem töötas ta veel mitmel ametikohal, seejärel oli 1965. aastast kuni pensionile jäämiseni Eesti NSV Loominguliste Liitude Koondise kunstiklubi direktor.
50 sendi partei

50 sendi partei või 50 sendi armee (hiina keeles: 五毛党) on kõnekeelne väljend Hiina ametivõimude poolt palgatud internetis tegutsevate kommentaatorite kohta (网络评论员), kes üritavad oma kommentaaridega manipuleerida avalikku arvamust ülistades Hiina Kommunistlikku Parteid. Kommentaatorid alustasid oma tööd kohe, kui internet hakkas Hiinas massidesse jõudma.
Nimetus "50 sendi partei" tuleneb väitest, et kommentaatoritele makstakse iga postituse eest viiskümmend senti (renminbides), ehkki mõned spekuleerivad, et neile ei maksta postituste eest mitte midagi, vaid see kuulub erakonna ametlike ülesannete hulka. Mõnikord kasutatakse seda nimetust ka halvustavas võtmes kommunistliku partei toetajate ja rahvusmeelsete isikute tähistamiseks.
Kommentaatorite põhiliseks ülesandeks on kommentaaride ning artiklite kirjutamine ja levitamine Hiina populaarsetes suhtlusvõrgustikes, et summutada kommunistlikule parteile kahjulikke arutelusid, propageerida valitsuse huve teenivaid narratiive ja levitada halvustavaid kommentaare ning desinformatsiooni Hiina valitsuse poliitiliste vastaste ja kriitikute kohta, nii kodu- kui ka välismaal.
Harvardi ülikooli 2016. aasta paberväljaandes ilmunud artikli andmetel leiti, et vastupidi levinud oletustele koosneb 50 sendi partei peamiselt palgalistest ametnikest, kes reageerivad kriisi ajal valitsuse direktiividele ja levitavad Hiina sotsiaalmeedias jõuliselt valitsust toetavaid kommentaare. Mõnikord harva võtavad nad osa ka otsestest väitlustest. 80% analüüsitud kommentaaridest on valitsusmeelse sisuga inspireerivad loosungid ning 13% kommentaaridest sisaldavad üldist kiitust ja ettepanekuid valitsuse poliitika kohta.
Uuringute andmetel on võltsitud sotsiaalmeedia kontodelt tehtud rohkem kui 488 miljonit postitust, mis moodustab umbes 0,6% Hiina sotsiaalmeedias loodud 80 miljardist postitusest. Mõju suurendamiseks levitatakse selliseid valitsusmeelseid kommentaare enamasti intensiivse veebipõhise arutelu ajal või perioodil, kui veebipõhistel protestidel on võimalus muutuda päriselulisteks.
Peressaare kool

Peressaare kool oli kuueklassiline kool Alutaguse vallas Peressaare külas (varem ka Peresaare), mis ehitati 1937.–1938. aastal ühte Eesti suurimasse uudisasundusse. Koolimaja projekteeris arhitekt Erika Nõva. Hoone oli oma aja kohta väga modernne, olemas oli nii keskküte kui ka veevärk.
Koolis õppis igal õppeaastal 100–170 õpilast. Kool lõpetas tegevuse 1964. aastal õpilaste vähesuse tõttu.
Ajalugu.
1929. aastal loodi Eestis asunduskomisjon (hilisem asundusamet), mille juhtimisel asuti riigi reservmaadele uudisasundusi rajama, millega loodeti leevendust tööpuudusele. Virumaa idaosas asusid suured riigi tagavaramaad ning sealt alustatud asundustegevus kulges kiiresti. Peressaare asunduse rajamise otsus tehti 1933. aasta sügisel, asunduse üldpindalaks oli planeeritud 1700 hektarit. Talude keskmiseks suuruseks võeti kahe hobuse töönorm ehk 16–20 hektarit. Peressaarde oli plaanis rajada tervikliku taristuga asundus. Lähim kool asus Oonurmes, mis asus Peressaarest seitsme kilomeetri kaugusel ja selle tõttu kavandati asundusse ka oma kool, mis oli mõeldud 120 lapsele. Asundust hakati rajama 1935. aastal. 
1937. aastal pandi nurgakivi Peressaare koolile, hoone valmimine hilines ja valmis sai see 1938. aasta novembris. Paar kuud viidi õppetööd läbi ka lähedalasuva puidutöökoja kontoriruumides.
1964. aastal suleti Peressaare kool õpilaste vähesuse tõttu. Hoone jäi pärast seda tühjaks. 1990. aastatel kavatseti sinna rajada liikumispuudega laste pansionaat ja narkomaanide rehabiliteerimiskeskus, aga kohalike elanike vastuseisu tõttu jäid need plaanid teostamata. Hoone lagunemist kiirendas 2008. aastal aset leidnud tulekahju, mille tagajärjel jäi hoone katuseta. 
Arhitektuur.
Peressaare asunduse algkoolihoone projekteeris esimene eesti naisarhitekt Erika Nõva 1937. aastal. Tegemist oli originaalprojektiga, aga siiski leidus palju ühist teiste uudisasundustesse projekteeritud koolimajadega Pillapalus, Võidukülas ja Lepplaanes. 
Hoone oli stiililt traditsionalistlik, kuid funktsionalismi laenvõtetega. Kahekorruselise, L-kujulise põhiplaaniga hoone välisuks asus fassaadil asümmeetriliselt. Aknad olid tumendatud akendevahega ühendatud lindiks, esineb ümarakent. Majal oli kelpkatus, põhimaterjaliks kivi, fassaad oli viimistletud valge krohviga. 
Klassiruumid koos saaliga asusid pikemas hoonetiivas teisel korrusel.
Presidendi külaskäik.
1938. aasta augustis külastas Peressaaret president Konstantin Päts, kelle auks on kooli ette istutatud ka tamm.
Teiva keel

Teiva keel on paapua keel, mida räägivad teivad Indoneesias Pantari saarel.
Teiva keelt räägib umbes 4000 inimest.
Viola wikipedia

Viola wikipedia (rahvapäraselt "vikikannike") kannikese perekonda kuuluv taimeliik, millele andis 2019. aastal nime veebientsüklopeedia Vikipeedia järgi Tšiili botaanikutest abielupaar John Michael Watson ja Ana Rosa Flores.
See kannikeseliik on endeemne Tšiili Santiago piirkonnale. Liiki tuntakse vaid isendi järgi, mis koguti 1855. aasta jaanuaris ja mida kirjeldas Rodolfo Amando Philippi 1857. aastal taksonoomiliselt vigase homonüümiga "Viola angustifolia".
Liik on lähedases suguluses "V. acanthophylla", "V. bustillosia" ja "V. cheeseana"'ga, millest viimane on värskelt kirjeldatud samas teadusartiklis.
Watson põhjendas nimevalikut järgnevalt: "...üks [allikas] paistab eriti silma selle poolest, et me pöördume selle poole alatasa, saamaks seoses meie tööga teavet laias valikus teemade kohta – see on Vikipeedia, nagu siinkohal ka näitena viidatud. Parim tänumärk, mille peale me tulime, on anda taimele selle järgi nimi, seega on meil rõõm jätta oma tänust jälg selle liigi uue epiteedi kujul."
Samas on vikikannikese kirjeldamine uue liigina juba vaidlustatud.
Tsáda

Tsáda (kreeka keeles "Τσάδα" [tsaða]) on küla Küprose lääneosas, ligikaudu 8 kilomeetrit Paphose linnast põhja pool. 
2011. aastal oli seal 1043 elanikku.
Kliima.
Tsádas on kliima soe ja mõõdukas. Talvekuud on palju vihmasemad kui suvekuud. Köppen ja Geiger klassifitseerivad selle asukoha Csa järgi. Keskmine temperatuur Tsádas on 16,7 °C. 
Küla asub merepinnast keskmiselt 600 meetri kõrgusel ning seal sajab aastas keskmiselt umbes 610 millimeetrit sademeid.